New Girl

New Girl er en amerikansk komiserie som hadde premiere på FOX den 20. september 2011. Serien handler om skolelæren Jessica Day som blir spilt av Zooey Deschanel som deler en leilighet med tre menn; Nick spilt av Jake Johnson, Schmidt spilt av Max Greenfield og Winston spilt av Lamone Morris. Jess' beste venn Cece spilt av Hannah Simone og Coach spilt av Damon Wayans jr. kommer innom leiligheten av og til. Serien ble skapt av Elizabeth Meriwether og gikk i sju sesonger på Fox, og det ble til sammen sendt 147 episoder av serien. Serien gikk i Norge på TV 2.

Handlingsreferat 
Jessica Jess Day er en sprudlende og sær lærer i begynnelsen av 30-årene som kommer hjem for å oppdage kjæresten sin, Spencer, sammen med en annen kvinne. Hun forlater Spencer umiddelbart for å lete etter et annet sted å bo. Etter å ha svart på en annonse for en ny romkamerat gjennom nettstedet Craigslist, flytter hun inn på et loft i Los Angeles, sammen med tre menn på cirka hennes egen alder: Nick, Schmidt og Coach. Senere flytter Winston inn, etter at Coach flytter ut fra leiligheten for å bo sammen med kjæresten sin. Cece, en venn av Jess og en vellykket modell, besøker ofte Jess og de andre i leiligheten.

TV-serien følger gruppens morsomme interaksjoner med hverandre, etter hvert som de blir nærmere venner og deres forskjellige romantiske forhold. Midtveis i sesong 1 engasjerer Schmidt og Cece seg i et seksuelt forhold, men de slår opp mot slutten av sesongen. I sesong 2 blir Jess permittert fra lærer-jobben. Jess og de andre leietakerne blir involvert i stort sett midlertidige forhold, selv om Cece inngår en forlovelse med Shivrang. Jess og Nick blir romantisk tiltrukket av hverandre, og gjør forholdet deres offisielt mot slutten av sesong 2. Dette forholdet varer gjennom det meste av sesong 3.

Etter en rekke forskjellige tilfeldige jobber får Winston endelig jobb som politibetjent ved Los Angeles Police Department, og han ​​forelsker seg i en annen politi-ansatt Aly. Sesong 7 avanserer historien deres til tre år senere, hvor Schmidt og Cece har vært gift i ett par år og har en tre år gammel datter sammen - ved navn Ruth. Winston og Aly venter også deres første baby sammen. Nick foreslår å gifte seg med Jess.

Medvirkende 
Zooey Deschanel som Jessica «Jess» Christopher Day, en sprudlende annerledes lærer tidlig i 30-årene, som opprinnelig var fra Portland i Oregon. I pilotepisoden flytter hun inn i guttenes leilighet, hvor Nick, Winston og Coach hjelper henne med å komme over et smertefullt brudd med ekskjæresten Spencer
Jake Johnson som Nicholas "Nick" Miller en ung gretten mann, som opprinnelig kommer fra Chicago. Han arbeider som bartender, etter å ha droppet Jurastudiet. Han skriver sin første bok i sesong 6.
Max Greenfield som Winston Saint-Marie Schmidt, er en jødisk mann, som er damenes venn. Han kommer opprinnelig fra Long Island. Schmidt møtte Nick mens han gikk på Syracuse University, mens han var en overvektig jomfru. Siden da har han slanket seg og prøver å gjenoppbygge sitt image. Schmidt er en snobbete kontrollfreak. Han gifter seg til slutt med Jess' venn Cece i sesong 6. Schmidts fornavn var lenge en hemmelighet frem til nest siste episode av sesong 6 hvor det avsløres til å være Winston.
Damon Wayans Jr. som Coach er en tidligere idrettsutøver, som nå jobber som personlig trener. Etter et brudd med sin kjæreste vender Coach tilbake til leiligheten i sesong 3, etter to år borte fra serien.
Hannah Simone som Cecilia "Cece" Schmidt født Parekh, er modell og Jess' beste venn siden barndommen. Selv om Cece og Jess er svært forskjellige er Cece veldig lojal og beskyttende venn for Jess. Hun blir forelsket i Jess' bofelle Schmidt i starten prøver de å holde sin flørt hemmelig overfor sine venner. Cece blir i siste episode av sesong 5 gift med Schmidt, med hans hjelp klarer hun å fullføre skolen og bli journalist.
Lamorne Morris som Winston L'Andre Bishop, er en tidligere basketballspiller fra Chicago og Nicks barndomsvenn. Da han mister sin plass som Point guard i den latviske basketligaen vender han tilbake til USA, hvor han flytter inn i leiligheten i episode 2. Han blir utdannet politimann.

Referanser

Eksterne lenker 
 

Komiserier fra USA
TV-serier fra 2010-årene, fra USA
TV-produksjoner på Fox Broadcasting Company